ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024821
ขอให้แก้ไขปัญหาการจำหน่ายเครื่องดื่มแอลกอฮอล์กีดขวางการจราจร บริเวณบ้านเลขที่ .....ซอยสุดประเสริฐ 4 แขวงบางโคล่ เขตบางคอแหลม กรุงเทพมหานคร จุดสังเกต หากมาจากหน้าปากซอย ตรงเข้าประมาณ 50 เมตร ให้ไปด้านเลี้ยวขวาเกือบประมาณ 100 เมตร บ้านหลังดังกล่าวตั้งอยู่ซ้ายมือ เนื่องจากผู้ร้องแจ้งว่าบ้านหลังดังกล่าวฯ ทำการจำหน่ายเครื่องดื่มแอลกอฮอล์กีดขวางการจราจร ซึ่งจะทำการตั้งร้านอยู่ตรงข้ามบ้าน มีเจ้าของบ้าน บุคคลเพศหญิง (ไม่ทราบชื่อ) อายุประมาณ 60 ปี ส่วนสูงประมาณ 160 เซนติเมตร รูปร่างสมส่วน สีผิวขาวเหลือง ผมยาวประบ่า โดยจะมีการจำหน่ายเครื่องดื่มแอลกอฮอล์ ในช่วงเวลาประมาณ 16.00-17.00 น. ไปจนถึงเช้า (ระบุตามผู้ร้องแจ้ง) ทำให้ผู้ที่สัญจรผ่านไป-มา ไม่ได้รับความสะดวก และอาจก่อให้เกิดอันตราย หรือ อุบัติเหตุได้ ส่งผลให้ได้รับความเดือดร้อนเป็นอย่างมาก เบื้องต้นผู้ร้องเคยแจ้งเรื่องไปยังกรุงเทพมหานคร หมายเลขสายด่วน 1555 และสำนักงานตำรวจแห่งชาติ หมายเลขสายด่วน 191 แล้ว ผู้ร้องแจ้งว่า เมื่อวันที่ 17 มิถุนายน 2566 เวลาประมาณ 19.00 น. ในบริเวณพื้นที่ดังกล่าวมีการตั้งวงดื่มสุราส่งเสียงดังรบกวน จนถึงปัจจุบัน (วันที่ 18 มิถุนายน 2566) เวลาประมาณ 21.04 น. ยังประสบปัญหาอยู่เช่นเดิม ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องเร่งจัดสรรเจ้าหน้าที่เข้าไปตรวจสอบและแก้ไขปัญหาดังกล่าว เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata